钦定古今图书集成/明伦汇编/氏族典/第222卷 > 《廖用贤尚友录》 > 车引
## 钦定古今图书集成/明伦汇编/氏族典/第222卷 > 《廖用贤尚友录》 > 车引

按《晋书车引传》，“引字武子，南平人也。专学，恭勤不倦，
博学多通。家贫不常得油，夏月则练囊盛数十萤火
以照书，以夜继日焉。及长，风姿美劭，机悟敏速，甚有
乡曲之誉。桓温在荆州，辟为从事，以辩识义理深重
之，引为主簿，稍迁别驾征西长史，遂显于朝廷。善于
赏会，当时每有盛坐，而引不坐，皆云‘无车公不乐’。”宁
康初，以引为中书侍郎、关内侯，累迁侍中。太元中，增
置太学生百人，以引领国子博士。迁骠骑长史、太常，
进爵临湘侯，以疾去职。俄为护军将军。隆安初，为吴
兴太守，辞疾不拜，加辅国将军、丹阳尹。顷之，迁吏部尚书。元显有过，引将奏之，事泄，元显逼令自裁。俄而
引卒，朝廷伤之。